Ján Zachara

Ján Zachara (* 27. august 1928, Kubrá, Trenčín† 2. január 2025, Nová Dubnica) bol slovenský boxer, olympijský víťaz z roku 1952.

 Kariéra 
Zachara začal boxovať ako 16-ročný v trenčianskej sokolovni. V roku 1946 získal titul majstra Slovenska v mušej váhe, v tom istom roku obliekol československý reprezentačný dres na Všeslovanských majstrovstvách v Prahe. Z Trenčína prešiel do Partizánskeho, kde vyrastal pod dohľadom Júliusa Tormu. V roku 1950 narukoval na základnú vojenskú službu do Prahy do armádneho klubu ATK Praha. Na OH 1952 zdolal na ceste do finále postupne Švéda Akeho Wärnströma, Kórejca Seo Byeong-rana, Maďara Jánosa Erdeia a v semifinále Johna Leichsinga z JAR. Vo finále ho čakal favorizovaný Talian Sergio Caprari, po vyrovnanom boji získal zlato Zachara. Štartoval aj na OH 1956 v Melbourne, vo štvrťfinále bol nad jeho sily Fín Pentti Hämäläinen. Reprezentoval na troch majstrovstvách Európy 1949, 1955 a 1959.

Kariéru ukončil v roku 1959, usadil sa v Dubnici nad Váhom. Pôsobil ako tréner, pod jeho vedením získalo družstvo boxerov Spartaka SMZ Dubnica tri tituly majstrov Československa (1969, 1971, 1972).

 Úspechy 
 olympijský víťaz 1952
 majster Československa 1951, 1954, 1955, 1956

 Ocenenia 
 1997 – Strieborný Olympijský rad MOV
 2003 – prezident SR Rudolf Schuster mu prepožičal Rad Ľudovíta Štúra, II. triedy
 2010 – Športová legenda, vyhlásený za prvú slovenskú Športovú legendu

 Galéria 

 Referencie 

 Literatúra 




 Iné projekty 

 Externé odkazy 
 Ján Zachara na sports-reference.com

Kategória:Slovenskí boxeri
Kategória:Česko-slovenskí boxeri
Kategória:Slovenskí olympionici
Kategória:Česko-slovenskí olympionici
Kategória:Slovenskí olympijskí víťazi
Kategória:Česko-slovenskí olympijskí víťazi
Kategória:Držitelia Radu Ľudovíta Štúra II. triedy
Kategória:Osobnosti z Trenčína